**Kasper Pikkarainen** (s. 7. elokuuta 2006 Helsinki) on suomalainen jääkiekkoilija, joka edustaa SM-liigajoukkue Turun Palloseuraa. Hän on pelipaikaltaan oikea laitahyökkääjä. Pikkarainen laukoo oikealta. Hän pelaa pääasiassa seuran U20-joukkueessa.

Ura
---

### Seuraura

Pikkarainen syntyi Helsingissä, kun hänen isänsä Ilkka pelasi tuolloin Helsingin IFK:ssa. Pikkarainen pelasi isänsä uran edetessä muuan Pelicansin junioreissa, mutta hänen varsinainen kasvattajaseuransa on kuitenkin Turun Palloseura. Pikkarainen voitti kaudella 2021–2022 seuran U16-joukkueen sisäisen piste-, maali- ja syöttöpörssin tehoilla 27+29=56, joilla hän jakoi koko U16 SM-sarjan maalipörssin kahdeksannen sijan neljän muun pelaajan kanssa ja pistepörssin yhdeksännen sijan HIFK:n Aleksi Tuovisen kanssa. Pikkarainen valittiin kauden päätteeksi sarjan toiseen tähdistökentälliseen. Kauden 2022–2023 hän pelasi suurimmaksi osaksi TPS:n U18-joukkueessa, jonka paras syöttäjä Pikkarainen oli 15 syöttöpisteellään. Hän pelasi kauden aikana TPS:n U20-joukkueessa yhden runkosarja- ja kaksi playoff-ottelua. Pikkarainen voitti kauden päätteeksi U20 SM-pronssia.

Kaudella 2023–2024 Pikkarainen debytoi TPS:n SM-liigajoukkueessa. Hän teki liigadebyyttinsä vain 17-vuotiaana 15. joulukuuta 2023 vieraissa Kalevan Palloa vastaan, kun TPS:llä oli hyökkääjiä sivussa loukkaantumisten ja Emil Hemmingin maajoukkuekutsun myötä. Pikkarainen merkittiin joukkueen kolmosketjun oikeaan laitaan Viljami Marjalan ja Vili Munkin viereen. Hän sai ottelussa jääaikaa 5.31 minuuttia.

### Maajoukkueura

Pikkarainen edusti Suomen alle 17-vuotiaiden maajoukkuetta World U-17 Hockey Challengessa vuonna 2022 ja Euroopan nuorten olympiafestivaaleilla vuonna 2023, joista molemmat turnaukset päättyivät pronssiin. Yhteensä hän on pelannut 18 poikien maaottelua.

Pelityyli
---------

Pikkarainen on kuvaillut itseään voimahyökkääjäksi, joka tykkää karvata kiekkoa ja taklata. Pikkaraisen mukaan häneltä sujuu myös pelinteko ja syöttäminen ja hän on kuvaillut myös pelinlukunsa olevan hyvää. Pikkarainen on maininnut vahvuudekseen myös ison kokonsa.

Muuta
-----

Pikkaraisen pikkuveli Henrik pelaa TPS:n U15 White-joukkueessa. Veljesten isä Ilkka Pikkarainen pelasi omalla urallaan hyökkääjänä pudotuspelit mukaan lukien yhteensä 622 SM-liigaottelua. Hän pelasi urallaan myös 31 NHL-ottelua New Jersey Devilsissa kaudella 2009–2010. Ilkka loi pääsarjauraa myös Venäjällä ja Ruotsissa. Hän toimi kaudella 2021–2022 TPS:n U18-joukkueen apuvalmentajana, kun myös Kasper esiintyi joukkueessa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2022–2023 | TPS | U20-SM | 1 | 0 | 0 | 0 | 0 | 2 | 1 | 0 | 1 | 0 |
| 1 kausi | yhteensä | U20-SM | 1 | 0 | 0 | 0 | 0 | 2 | 1 | 0 | 1 | 0 |

Lähteet
-------

* Kasper Pikkarainen Eurohockey-sivustolla (englanniksi)
* Kasper Pikkarainen *Elite Prospects*. Everysport Media Group AB.  (englanniksi)

### Viitteet

1. 1 2 3  Kasper Pikkarainen *Elite Prospects*. Everysport Media Group AB.  (englanniksi)
2. ↑  Elite Prospects - U16 SM-sarja Stats 2021-2022 *eliteprospects.com*. Everysport Media Group AB. Viitattu 17.12.2023. (englanniksi)
3. ↑  Elite Prospects - TPS U18 *eliteprospects.com*. Everysport Media Group AB. Viitattu 17.12.2023. (englanniksi)
4. ↑  Otteluennakko: KalPa–TPS *hc.tps.fi*.  15.12.2023. HC TPS Turku Oy. Viitattu 17.12.2023.
5. ↑  Kalpa - TPS, 15.12.2023 *liiga.fi*.  15.12.2023. Jääkiekon SM-liiga Oy. Viitattu 17.12.2023.
6. ↑  Kalpa - TPS, 15.12.2023 *liiga.fi*.  15.12.2023. Jääkiekon SM-liiga Oy. Viitattu 17.12.2023.
7. ↑  Sihvonen, Varpu: U20 SM: TPS hyötyy Pikkaraisen kuumasta mailasta: "Kova työnteko on meidän vahvuus" *leijonat.fi*.  1.11.2023. Suomen Jääkiekkoliitto ry – Finlands Ishockeyförbund rf. Viitattu 17.12.2023.
8. ↑  Keränen, Hannu: Ilkka Pikkarainen katsoo jo tulevaan *iisalmensanomat.fi*.  22.3.2015. Savon Media Oy. Viitattu 17.12.2023.
9. ↑  TPS U15 White *tps-juniorit.net*. TPS Juniorijääkiekko ry. Viitattu 17.12.2023.
10. ↑  Ilkka Pikkarainen *Elite Prospects*. Everysport Media Group AB.  (englanniksi)

TPS – SM-liiga
1 Autio |
4 M. Jokinen |
6 Rafkin |
7 Lauridsen |
17 Talvitie (**A**) |
20 Marjala |
21 Fröberg |
26 Korpikoski |
27 Dudas |
29 Hakala |
32 Vali |
35 Anttila |
39 Lindberg |
40 Lehtonen |
41 Intonen |
42 Suomi |
44 Arell (**A**) |
49 Wernblom |
51 Nurmi |
52 Palmu (**A**) |
55 Johansson |
57 Munkki |
58 Väisänen |
59 Hemming |
61 Jasu (**C**) |
62 Jürgens |
63 Kulmala |
67 Sevänen |
76 Lindsten |
77 Haapanen |
81 Koskinen |
84 Pikkarainen |
91 J. Jokinen  

Valmentajat Miettinen – Kalto – Salo – Moisanen – Mierlahti – Rosendahl – Granholm